  Туспуктэм: Майя Бывальцева Майя Бывальцева 6+ 28-тӥ куартолэзе Удмуртиын «Библионочь» огъяросси акци ортчоз. Туэ ужрад Россиысь калыкъёслэн лулчеберт кылёсбурзылэн арезлы сӥземын, нимылко темаез – «Про традиции». Со сярысь элькунысь лулчеберетъя министерстволэн пресс-лужбаез ивортӥз. Огнъяросси акци борды улосвылысь ваньмыз сямен лыдӟиськонниос итӥськозы. Нош валтӥсез площадка Йӧскалык лыдӟиськонни луоз. Творчествоя пумиськонъёс но лекциос, вожвылъяськонъёс но мастер-классъёс, квестъёс но концертъёс калыкъёслэсь но карлэсь вашкала но туала йылолъёссэс усьтозы. Кылбурез но кырӟанэз яратӥсьёсты Удмуртиысь калык артистка Надежда Уткина но коми кылбурчи Нина Обрезкова возьмало (билетлэн дуныз 150 манет). Ужрадэ лыктӥсьёс тодозы, кызьы калык дӥськутэз туала модаен герӟаны луэ, кытысь Ижкарлэсь вашкала туссэ адыны, кылодо-а улсовыллэн шокрараз выль йылолъёс но трос мукетсэ. Тросэз ужрадъёс дунтэк, но пыриськон понна азьвыл ик гожтӥськыны кулэ. Тодэ вайытом, Россиысь библиотекаослэн ннуалзы азьын Дэри ёросысь Выль Казьмасысь гурт лыдӟиськоннилы улосчизылэсь, Удмуртиысь калык писательлэсь Вячеслав Ар-Сергилэсь нимзэ сётӥзы. Тегъёс: лыдӟиськонни Йӧскалыклыдӟетъюрт Ижкар Удмуртия  